Žemaitijas augstiene

Žemaitijas augstiene () ir morēnu pauguraine Lietuvas ziemeļrietumos, kas ieguvusi savu nosaukumu no Lietuvas vēsturiskā novada Žemaitijas nosaukuma. Veidota no mezozoja māliem, smiltīm, merģeļa, ko klāj kvartāra morēnas, limnoglaciālie un fluvioglaciālie nogulumi. Augstienes vidējais virsas augstums ir 120—150 m, augstākā virsotne ir Medvegalis (234 m virs jūras līmeņa). Ainavā dominē skujkoku un jauktie meži, pļavas, ganības, tīrumi. Kūdras un ģipšakmens ieguve.

Žemaitijas augstienē sākas daudzas Nemunas pietekas, piemēram, Jūra, Minija un Dubīsa. Tajā sākas arī viena no Latvijas lielākajām upēm — Venta. Augstienē arī daudz ezeru.

 Atsauces 

 Ārējās saites 

Kategorija:Lietuvas reljefa formas